Paterna comença la remodelació del Parc del Santíssim Crist de la Fe
16/10/2017

# Paterna comença la remodelació del Parc del Santíssim Crist de la Fe

[![El alcalde y la concejala visitan las obras de remodelación del Parque del Santísimo Cristo de la Fe](/images/noticias/2017/10/parque-cristo.jpg)](/images/noticias/2017/10/parque-cristo.jpg)

16.10.2017

L'Alcalde de Paterna, Juan Antonio Sagredo i la regidora d'Infraestructures, Núria Campos han visitat l'inici dels treballs de reforma del parc

L'Ajuntament de Paterna, a través de l'Àrea d'Infraestructures, ha començat les obres de remodelació del parc del Santíssim Crist de la Fe, en el barri centre.

Els treballs, que van començar la setmana passada i s'estendran durant un termini de 4 mesos aproximadament, canviaran per complet la imatge i l'ús d'aquest espai de terra que actualment està compost per un parterre perimetral i quatre parterres centrals amb palmeres, pins i oliveres.

La regidora Campos ha explicat que l'ordenació de l'espai prevista contempla un àrea de jocs infantils destinada a xiquets d'entre 8 i 12 anys, una zona de jocs biosaludables, una xicoteta pista multiesport, dos recintes barrats per a esplai de gossos i una zona enjardinada proveïda d'una prada mediterrània composta per trèvol i grama.

“Amb aquesta actuació, donem resposta a algunes de les reivindicacions més importants dels veïns d'aquesta zona, habilitant en aquest cèntric parc espais per al passeig de mascotes o l'exercici de majors, entre altres coses”, ha indicat Núria Campos.

Així mateix, Campos ha destacat que “amb aquesta intervenció que té un cost de 200.000 euros, també es va a posar en valor el monument al Crist de la Fe que es troba en aquest parc i que amb prou faenes tenia visibilitat”.

Núria Campos ha recordat que aquesta és la tercera remodelació integral d'un parc que l'equip de govern duu a terme en aquest últim any, després de la reforma del Parc de Gran Teatre i el Parc dels Horts.

Finalment, la regidora ha subratllat que, a més d'aquests projectes, des de l'Àrea d'Infraestructures també estan realitzant la substitució del sòl de cautxú de tots els parcs infantils del municipi.